**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 201 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | AB „Vilniaus šilumos tinklai“ |
| **Buveinės adresas** | Jočionių g. 13, 02300 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Technikos direktorius Jevgenijus Sakovičius, veikiantis pagal 2018-03-15 d. generalinio direktoriaus įsakymą Nr. V1-74 |
| **Telefonas** | (8 5) 266 7359 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB „ALVORA“ |
| **Buveinės adresas** | Visorių g. 33, 08300 Vilnius |
| **Juridinio asmens kodas** | 122049143 |
| **PVM mokėtojo kodas** | LT220491413 |
| **Banko sąskaita** | LT892140030003519727 |
| **Atstovas ir atstovavimo pagrindas** | Gamybos direktorius Vladimir Pavliukovič, veikiantis pagal 2018-01-03 įgaliojimą Nr.2 |
| **Telefonas** | (8 5) 270 0718 |
| **El. pašto adresas** | [info@alvora.lt](mailto:info@alvora.lt); inzinerija@alvora.lt |

1. **SUTARTIES OBJEKTAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis pagal Techninių sąlygų reikalavimus, Sutartyje nurodytomis sąlygomis ir terminais atlikti Šilumos kamerų perdengiamų, hidroizoliacijos, vamzdynų, nejudamų atramų bei metalo konstrukcijų šilumos kamerose remontas darbus (toliau – Darbai) ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys nurodytos Techninėse sąlygose.
   2. Sutarties galiojimo laikotarpiu Užsakovas turi teisę koreguoti darbų apimtis, neviršijant Sutartyje nurodytos bendros Darbų kainos.
   3. Pradinė Sutarties kaina sudaro 363 000,00 EUR (trys šimtai šešiasdešimt trys tūkstančiai eurų 00 ct), įskaitant PVM. Pradinę Sutarties kainą sudaro:
      1. Darbų kaina 300 000,00 EUR (trys šimtai tūkstančių eurų 00 ct), neįskaitant PVM;
      2. Pridėtinės vertės mokestis (PVM) *21 %* – 63 000,00 EUR (šešiasdešimt trys tūkstančiai eurų 00 ct).
   4. Užsakovas moka Rangovui:
      1. už faktiškai atliktus Darbus pagal Sutarties SD Priede Nr. 3 nurodytus Darbų įkainius;
      2. vykdant Sutarties SD Priede Nr. 3 nenumatytus darbus ar panaudojus užsakovo pateiktas medžiagas, sudaroma papildoma lokalinė sąmata. Sąmata sudaroma ir patvirtinama pagal užsakymo metu galiojančius Statybos resursų skaičiuojamųjų rinkos kainų kainininko (UAB „SISTELA“) įkainius, naudojant užsakymo metu galiojančius, bendruosius ekonominius normatyvus ir pritaikius sutartyje numatytą nuolaidą/antkainį.
   5. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainis su peržiūra.
   6. Įkainiai Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą per kalendorinius metus tokiomis sąlygomis:
      1. Įkainiai antriems kalendoriniams metams peržiūrimi einamųjų Sutarties galiojimo kalendorinių metų paskutinį mėnesį;
      2. jeigu Lietuvos Respublikos metinė infliacija/metinė defliacija pagal Lietuvos Respublikos statistikos departamento duomenis yra didesnė nei 5 proc.;
      3. pirmą kartą perskaičiuojant ne ankščiau kaip praėjus vieneriems metams po Sutarties įsigaliojimo. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Įkainius. Įkainiai perskaičiuojami pagal žemiau pateiktą formulę:



*Cpn* *–* *perskaičiuotas Darbui taikomas Įkainis;*

*Sn – Sutartyje numatytas Darbui taikomas Įkainis;*

*I – infliacijos dydis procentais;*

*image016– defliacijos atveju (-5), infliacijos 5.*

* + 1. duomenų šaltinis *–* <http://www.stat.gov.lt>, Pagrindiniai Lietuvos Respublikos rodikliai;
    2. perskaičiuoti Įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
  1. Už Darbus, užsakytus iki susitarimo dėl Įkainių perskaičiavimo pasirašymo dienos, Užsakovas apmoka taikant iki tol galiojusius Įkainius, o už Darbus, užsakytus po susitarimo pasirašymo dienos, Rangovui bus apmokama taikant naujus Įkainius.
  2. Jei sutarties vykdymo metu paaiškės, kad Techninėse sąlygose nenumatytas susidėvėjusias dalis, detales, mazgus, medžiagas būtina keisti naujomis, bus taikomas dalinis sutarties vykdymo išlaidų padengimas, kadangi Užsakovas negali iš anksto tiksliai apibūdinti pirkimo objekto (t. y. Sutarties vykdymo metu galinčių sugesti ir/ar susidėvėti medžiagų, detalių, dalių, mazgų kiekio), kad Rangovas galėtų prisiimti riziką dėl sutarties vykdymo išlaidų dydžio. Rangovui bus apmokama pagal pateiktas sąskaitas – faktūras pagal faktiškai sugedusių ir/ar susidėvėjusių medžiagų, detalių, dalių, mazgų kiekį). Į jas turi būti įtraukta tik prekių kaina, į kurią negali būti įtrauktas Rangovo pelnas ir kurią Rangovas galėtų nesudėtingai pagrįsti, o Užsakovas būtų nesudėtinga patikrinti šių išlaidų pagrįstumą.

1. ***DARBŲ KOKYBĖ (Sutarties BD 6 skyrius)***
   1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais šioje Sutartyje numatytiems Darbams atlikti, pridedamas Technines sąlygas ar kitus dokumentus, kurie numato kokybės reikalavimus Darbams, bei įprastai tokios rūšies Darbams keliamus reikalavimus*.*
   2. Rangovas, vykdydamas šią Sutartį, turi užtikrinti Techninėse sąlygose nurodytų teisės aktų reikalavimų laikymąsi*,* naudojamų medžiagų – gamyklų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Užsakovo nustatytą ir su Rangovu suderintą terminą.
   3. Užsakovo per garantinį terminą nustatytiems trūkumams šalinti nustatomas 7 kalendorinių dienų terminas.
   4. Už nustatytų trūkumų nepašalinimą per Sutarties SD 3.3 punkte nustatytą terminą Rangovas moka 0,05 procento nuo Darbų kainos dydžio delspinigius, tačiau ne mažiau kaip 100 (šimto) eurų dydžio baudą už kiekvieną uždelstą kalendorinę dieną.
   5. Maksimali delspinigių ir (ar) baudų suma, Rangovo mokėtina pagal šią Sutartį, negali viršyti  10 % bendros Darbų kainos.
   6. Esant Užsakovo abejonėms dėl Darbų kokybės perdavimo – priėmimo metu, Užsakovas gali skirti nepriklausomą darbų kokybės ekspertizę. Jei ekspertizės metu nustatoma, kad Darbai atlikti nekokybiškai - ekspertizės išlaidas apmoka Rangovas, jei Darbai atlikti kokybiškai – Užsakovas. Šalys susitaria, kad tokios ekspertizės išvados joms bus privalomos.
2. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 dalis)**
   1. Rangovas Sutarčiai vykdyti neturi teisės pasitelkti Subrangovų.
3. **DARBŲ ATLIKIMO TERMINAI, VIETA IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti po užsakymo gavimoir įsipareigoja užbaigti juos ne vėliau kaip per užsakyme nurodytą terminą*.*
   2. Darbų atlikimo vieta bei pobūdis nurodomi teikiant užsakymą pagal šią Sutartį.
   3. Rangovas turi užtikrinti nuoseklią Sutarties vykdymo eigą.
   4. Darbai priimami atlikus Užsakovo užsakytus darbus, pasirašant Atliktų darbų aktą ir Atliktų darbų priėmimo – perdavimo aktą.
   5. Už vėlavimą atlikti Darbus per Sutarties SD 5.1 nustatytą terminą Rangovas moka 0,05 procentų nuo pavėluotai atliktų Darbų vertės dydžio baudą už kiekvieną uždelstą dieną.
4. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)** 
   1. Užsakovas sumoka Rangovui už faktiškai kokybiškai atliktus darbus per *30 kalendorinių dienų* nuo PVM sąskaitos faktūros ar kito tipo priklausančio išrašyti ir naudojantis elektronine paslauga „E. sąskaita“*(*elektroninės paslaugos „E. sąskaita“ svetainė pasiekiama adresu [www.esaskaita.eu)](http://www.esaskaita.eu))) Užsakovui pateikti dokumento, atitinkančio PVM sąskaitos faktūros turinį ir tikslą (toliau – Sąskaita), gavimo dienos.
   2. Užsakovui per Sutarties BD 10.3 punkte nurodytą terminą pasirašius Atliktų darbų aktą ir Atliktų darbų priėmimo – perdavimo aktą, Rangovas, naudodamasis elektronine paslauga „E. sąskaita“, per 5 (penkias) darbo dienas pateikia Užsakovui Sąskaitą.
   3. Visi atsiskaitymai pagal šią Sutartį atliekami eurais.
   4. Užsakovas Rangovui nekompensuoja PVM sąskaitos teikimo mokesčio naudojantis elektronine paslauga „E. sąskaita“.
   5. Kai suteiktos paslaugos ir / ar atlikti darbai laikomi statybos darbais pagal Statybos įstatymo 2 straipsnio 15 dalies nuostatas, joms / jiems taikomas PVM atvirkštinis apmokestinimas. Rangovas, teikdamas Sąskaitą už tokias paslaugas / atliktus darbus, Sąskaitoje įrašo „atvirkštinis apmokestinimas (PVMĮ 96 str.)“.
5. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo sutarties pasirašymo dienos ir galioja iki Sutartinių įsipareigojimų įvykdymo, bet ne ilgiau kaip 2 (dvejus) metus.
6. **PRIEDAI**
   1. Prie Sutarties SD pridedami šie priedai:
      1. Priedas Nr.1 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
      2. Priedas Nr.2 – Techninės sąlygos, 12 lapų;
      3. Priedas Nr.3 – Pasiūlymas, 8 lapai.
7. **ŠALIŲ PARAŠAI**

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.6. punktas)**
   1. Užsakovo kontaktiniai adresai pranešimams siųsti: adresas – Jočionių g.13, Vilnius, elektroninis paštas – info@chc.lt*.*
   2. Rangovo kontaktiniai adresai pranešimams siųsti: adresas – Visorių g. 33, Vilnius, elektroninis paštas – [info@alvora.lt](mailto:info@alvora.lt); [inzinerija@alvora.lt](mailto:inzinerija@alvora.lt), faksas - +370 5 2 700 717.
2. **KONTAKTINIAI ASMENYS (Sutarties BD 19.7. punktas)**
   1. Užsakovo atstovų, kurie bus atsakingi už šios Sutarties vykdymą, kontaktai: Pirmojo šilumos tinklų skyriaus vadovas Rimantas Ivaška, tel. 8-5 266 7088, 8-687 40437, el. pašto adresas: [rimantas.ivaska@chc.lt](mailto:rimantas.ivaska@chc.lt)*.*
   2. Rangovo atstovų, kurie bus atsakingi už šios Sutarties vykdymą, kontaktai: projektų vadovas Arūnas Velička, mob. +370 682 65496, el. pašto adresas: [arunas.velicka@alvora.lt](mailto:arunas.velicka@alvora.lt).
3. **SUTARTIES VIEŠINIMAS**
   1. Užsakovo atstovas, kuris bus atsakingas už šios Sutarties viešinimą: Pirkimų skyriaus pirkimų vadybininkas.

|  |  |
| --- | --- |
| **Užsakovo vardu:** | **Rangovo vardu:** |